CELEX: 62014TB0585
Language: sl
Date: 2015-09-14 00:00:00
Title: Zadeva T-585/14: Sklep Splošnega sodišča z dne 14. septembra 2015 – Slovenija/Komisija (Ničnostna tožba — Lastna sredstva Unije — Finančna odgovornost držav članic — Obveznost, da se Komisiji plača znesek, ki ustreza izgubi lastnih sredstev — Dopis Komisije — Akt, zoper katerega ni pravnega sredstva — Nedopustnost)

16.11.2015   
            
            
               SL
            
            
               Uradni list Evropske unije
            
            
               C 381/32
            
         Sklep Splošnega sodišča z dne 14. septembra 2015 – Slovenija/Komisija
   (Zadeva T-585/14) (1)
   
   ((Ničnostna tožba - Lastna sredstva Unije - Finančna odgovornost držav članic - Obveznost, da se Komisiji plača znesek, ki ustreza izgubi lastnih sredstev - Dopis Komisije - Akt, zoper katerega ni pravnega sredstva - Nedopustnost))
   (2015/C 381/35)
   Jezik postopka: slovenščina
   
      Stranki
   
   
      Tožeča stranka: Republika Slovenija (zastopnik: L. Bembič, agent)
   
      Tožena stranka: Evropska komisija (zastopniki: P. Ondrůšek, M. Wasmeier in M. Žebre, agenti)
   
      Predmet
   
   Predlog za razglasitev ničnosti domnevnega sklepa generalnega direktorata Komisije za proračun, vsebovanega v dopisu BUDG/B/03MV D (2014) 1782918 z dne 2. junija 2014, s katerim naj bi zadnjenavedena ugotovila, prvič, da je Republika Slovenija finančno odgovorna za izgubo tradicionalnih lastnih sredstev za proračun Evropske unije ob izdaji uvoznega dovoljenja za sladkor za leto 2011, in drugič, da mora ta država članica za proračun Unije dati na voljo znesek, ki ustreza izgubi tradicionalnih lastnih sredstev.
   
      Izrek
   
   
               1.
            
            
               Tožba se zavrže.
            
         
               2.
            
            
               O predlogih za intervencijo Portugalske republike in Kraljevine Španije ni treba odločati.
            
         
               3.
            
            
               Republika Slovenija nosi svoje stroške in se ji naloži plačilo stroškov Evropske komisije.
            
         
               4.
            
            
               Republika Slovenija, Komisija, Portugalska republika in Kraljevina Španija nosijo vsaka svoje stroške, povezane s predlogoma za intervencijo.
            
         
      (1)  UL C 372, 20.10.2014.